laion/Wikipedia-Exotic huggingface dataset:
ম্যাগনেসিয়াম নাইট্রেট

ম্যাগনেসিয়াম নাইট্রেট একটি অজৈব যৌগ যার রাসায়নিক সংকেত হলো Mg(NO3)2(H2O)x, যেখানে x = 6, 2, অথবা 0। অর্থাৎ ম্যাগনেসিয়াম নাইট্রেটের লবণ অনার্দ্র বা সোদক দুইই হতে পারে। ম্যাগনেসিয়াম নাইট্রেটের সোদক লবণে ছয় অণু বা দুই অণু জল থাকতে পারে। এই লবণগুলি সবই সাদা কঠিন পদার্থ। অনার্দ্র লবণ জলাকর্ষী, বাতাসের সংস্পর্শে দ্রুত জলীয় বাষ্প শুষে ছয় অণু কেলাসজল গঠন করে। ম্যাগনেসিয়াম নাইট্রেটের সব লবণই জল এবং ইথানল এই দুই দ্রাবকেই খুব দ্রবণীয়। জল খুব দ্রবণীয় হওয়ায় ম্যাগনেসিয়াম নাইট্রেট প্রাকৃতিকভাবেই খনি এবং গুহায় নাইট্রোম্যাগনেসাইট হিসাবে ছয় অণু কেলাসজল সমেত সোদক হিসাবে পাওয়া যায়। নাইট্রিক অ্যাসিডের সঙ্গে বিভিন্ন ম্যাগনেসিয়াম লবণের বিক্রিয়া ঘটিয়ে বাণিজ্যিকভাবে ম্যাগনেসিয়াম নাইট্রেট তৈরি করা হয়। ম্যাগনেসিয়াম নাইট্রেটের প্রধান ব্যবহার হলো ঘন নাইট্রিক অ্যাসিড প্রস্তুতিতে ডিহাইড্রটিং এজেন্ট হিসাবে। ম্যাগনেসিয়াম নাইট্রেটে ক্ষারীয় ধাতুর হাইড্রক্সাইডের সাথে বিক্রিয়া করে ঐ ধাতুর নাইট্রেট লবণ গঠন করে। Mg(NO3)2 + 2 NaOH → Mg(OH)2 + 2 NaNO3. যেহেতু ম্যাগনেসিয়াম নাইট্রেটের জলে খুব দ্রবণীয় তাই হেক্সাহাইড্রেট গরম করার ফলে লবণের ডিহাইড্রেশন হয় না, বরং এটি ভেঙ্গে গিয়ে ম্যাগনেসিয়াম অক্সাইড, অক্সিজেন এবং নাইট্রোজেন অক্সাইডে পরিণত হয়।: 2 Mg(NO3)2 → 2 MgO + 4 NO2 + O2. উৎপন্ন নাইট্রোজেন অক্সাইডকে জলে শোষিত কর নাইট্রিক অ্যাসিড সংশ্লেষ করার এটি একটি সম্ভাব্য পথ। এই প্রক্রিয়াটি খুব একটা কার্যকর না হলেও এই পদ্ধতিতে কোনও শক্তিশালী অ্যাসিড ব্যবহারের প্রয়োজন হয় না। Lide, David R., সম্পাদক (২০০৬)। CRC Handbook of Chemistry and Physics (87th সংস্করণ)। Boca Raton, FL: CRC Press। আইএসবিএন 0-8493-0487-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thiemann, Michael; Scheibler, Erich and Wiegand, Karl Wilhelm (2005). "Nitric Acid, Nitrous Acid, and Nitrogen Oxides". Ullmann’s Encyclopedia of Industrial Chemistry. Weinheim: Wiley-VCH. doi:10.1002/14356007.a17_293. ISBN 3527306730. Mindat, http://www.mindat.org/min-2920.html Schefer, J.; Grube, M. (১৯৯৫)। "Low temperature structure of magnesium nitrate hexahydrate, Mg (N O3)2 . 6(H2 O): a neutron diffraction study at 173 K"। Materials Research Bulletin। 30: 1235–1241। ডিওআই:10.1016/0025-5408(95)00122-0।
কোটা দরিয়া

কোটা দরিয়া বা কোটা দরি হল ছোটো ছোটো বর্গাকার (খাত) নকশায় বোনা হালকা ওজনের একটি বৈশিষ্ট্যময় কাপড়ের নাম। এগুলি এখনও রাজস্থানের কোটার কাছে কৈথুনে এবং আশেপাশের কয়েকটি গ্রামে ঐতিহ্যবাহী পিট তাঁতে হাতে বোনা হয়। এই শাড়িগুলি সূক্ষ্ম সিল্ক এবং সুতোর তন্তুর মিশ্রণে তৈরি হয়। সুতো এই কাপড়কে শক্ত করে এবং সিল্ক এটিকে আরও উজ্জ্বল করে তোলে ও এটিকে একটি নরম স্পর্শ দেয়। একটি কোটা শাড়ির চৌখুপী বুনন খুব জনপ্রিয়। কোটা দরিয়াকে এই অঞ্চলের মানুষের ঐতিহ্য এবং রীতিনীতিগুলির সাথে এর স্বতন্ত্রতা এবং সংযোগের জন্য ভৌগোলিক নির্দেশক (জিআই) হিসাবেও বিবেচনা করা হয়েছে। কথিত আছে যে ১৭ শতকের মাঝামাঝি সময়ে, কোটার রাও কিশোর সিংহ কর্ণাটকের মহীশূর থেকে তাঁতিদের কোটাতে নিয়ে এসেছিলেন। তারা চৌখুপী বুননের বৈশিষ্ট্যযুক্ত হাল্কা সুতির কাপড় বুনত যেগুলি ছক কাগজের মতো দেখতে ছিল এবং সেগুলি পাগড়ির জন্য উপযুক্ত ছিল। ১৬৯৬ সালে মোঘল সম্রাট আওরঙ্গজেবের পক্ষে লড়াইয়ের সময় রাও কিশোর সিং কর্ণাটকের একটি যুদ্ধে মারা গিয়েছিলেন। তাঁতিরা যেহেতু মহীশূর থেকে এসেছিল, উৎপাদিত কাপড়কে কোটা মাশূরিয়া বলা হত। ঐতিহ্যবাহী পাগ (পাগড়ি) তৈরি করতে সরু ৮ ইঞ্চি তাঁতে সেগুলি বোনা হত এবং পরবর্তীতে অতিশয় হালকা শাড়ির জন্য চওড়া তাঁত ব্যবহৃত হত। শাড়ির টানা এবং বুননে ৫:১ এর অনুপাতে সুতি এবং রেশম সুতোর সংমিশ্রণ ব্যবহার করা হয়, এটি একটি সূক্ষ্ম চৌখুপী নকশা তৈরি করে। এটি হয়ে উঠেছে সাধারণ রেশম-সুতির কোটা দরিয়া মিশ্রণ। আজকাল হাতে বোনা রেশম কোটা দরিয়া শাড়িও জনপ্রিয় হয়ে উঠেছে। প্রথমে বুটি নামে পরিচিত নকশাটি ছোট এবং বহুল ব্যবহৃত ছিল। তবে এখন ধরন এবং পছন্দ অনুযায়ী বড় বড় নকশা তৈরি করা হয়। একটি মানক শাড়ি ৬.৫ মিটার দীর্ঘ এবং এতে ব্লাউজের জন্য কাপড়ও যুক্ত থাকে। প্রচুর কারুকার্যময় একটি শাড়ি তৈরি করতে এক মাস সময় লাগতে পারে এবং সেগুলি উত্তরাধিকার সূত্রে রেখে দেবার মত শাড়ি। একটি আসল কোটা দরিয়া শাড়ির এক কোণে বোনা জিআই চিহ্ন থাকবে যা থেকে বোঝা যাবে যে এটি আসল রুপো এবং সোনার সুতো ব্যবহার করে হাতে বোনা হয়েছে। সুরত ও বারাণসীর বেশিরভাগ কোটা দরিয়া শাড়ি বিদ্যুতের তাঁতে তৈরি এবং সেগুলি হাতে করে ব্লক ছাপা, সূচিকর্ম করা হয় বা হাতে করে সম্পূর্ণতা দেওয়া হয়। এই কাপড় শাল এবং ওড়নার জন্যও ব্যবহৃত হয়। মহীশূর রেশম শাড়ি মসলিন খস (কাপড়) তনসুখ কাপড় "Kota Doria"। সংগ্রহের তারিখ ৪ মার্চ ২০২১।  "Hand-Block Printed Kota-doria Unstitched Suit"। সংগ্রহের তারিখ ৪ মার্চ ২০২১। [স্থায়ীভাবে অকার্যকর সংযোগ] "Kota that came from Mysore"। সংগ্রহের তারিখ ৪ মার্চ ২০২১।  "VALUE ADDITION OF THE KOTA DORIA THROUGH DESIGNING TECHNIQUES"। সংগ্রহের তারিখ ৪ মার্চ ২০২১।  Among Kota people The handcrafted elegance Kota Heritage Society https://kotacityblog.com/kota-doria/#introduction-kota-doria ওয়েব্যাক মেশিনে আর্কাইভকৃত ৩ ফেব্রুয়ারি ২০২৩ তারিখে
আডিয়ার, চেন্নাই

আডিয়ার, বা অড়াইয়ার, দক্ষিণ ভারতের তামিলনাড়ু রাজ্যের চেন্নাই জেলার দক্ষিণাংশের একটি বৃৃহত্তর অঞ্চল৷ লোকালয়টি আদিয়ার নদীর দক্ষিণ তীরে অবস্থিত৷ এর পশ্চিম দিকে রয়েছে তারামণি, দক্ষিণ দিকে রয়েছে তিরুবান্মিয়ুর, পূর্ব দিকে রয়েছে বেসান্তনগর, উত্তর-পশ্চিম দিকে রয়েছে কোট্টুরপুরম এবং উত্তর দিকে আদিয়ার নদী অতিক্রম করে রয়েছে রাজা আন্নামালাইপুরম৷ আদিয়ার চেন্নাইয়ের অন্যতম ব্যয়বহুল এলাকা, যা উত্তর চেন্নাইয়ের চেয়ে প্রায় চতুর্গুণ অধিক৷ আদিয়ারের গান্ধীনগর চেন্নাইয়ের সর্বোৎকৃষ্ট স্থানগুলির একটি৷ লোকালয়টির উত্তরাংশ দিয়ে প্রবাহিত আদিয়ার নদীর নামানুসারে এর নামকরণ৷ ফোর্ট সেন্ট জর্জে অবস্থানরত ব্রিটিশ আধিকারিকরা আদিয়ার ও গিণ্ডিকে শিকারক্ষেত্র হিসাবে ব্যবহার করত৷ ১৬৮০ খ্রিস্টাব্দ প্রথম উল্লেখ ও তৎপরবর্তীকালীন মানচিত্রে আদিয়ারের অবস্থান ছিলো চেন্নাই শহরের উপকণ্ঠে, ১৭৪০ খ্রিস্টাব্দে ব্রিটিশরা এই অঞ্চলে শাসন ক্ষমতায় এলে তারা এটিকে মাদ্রাজ প্রেসিডেন্সির অন্তর্ভুক্ত করেন৷ ঊনবিংশ শতাব্দীর শুরুর ভাগ থেকে আদিয়ারে জনবসতি বৃদ্ধি পাওয়া শুরু হয় ও ১৮৮৩ খ্রিস্টাব্দে হেলেনা ব্লাভাৎস্কির তৎপরতায় এখানে থিওসফিকাল সোসাইটির দপ্তর প্রতিষ্ঠা হয়৷ নিকটবর্তী বেসান্তনগরে রয়েছে শাস্ত্রীয় শিল্প ও সংস্কৃতির অন্যতম পীঠস্থান কলাক্ষেত্র ফাউন্ডেশন ১৯৩৬ খ্রিস্টাব্দে প্রতিষ্ঠিত করেন রুক্মিণী দেবী অরুণ্ডেল৷ ১৯৩১ খ্রিস্টাব্দে আদিয়ার ছিলো কাঞ্চীপুরম জেলার একটি জমিদারী গ্রাম৷ ১৯৪৮ খ্রিস্টাব্দে আদিয়ারকে চেন্নাই পৌরনিগমের অন্তর্ভুক্ত করা হয়৷ ২০১৮ খ্রিস্টাব্দের পরিসংখ্যান অনুযায়ী আদিয়ারের ৩০.১ শতাংশ মরুভূমি, যেখানে সমগ্র চেন্নাইয়ের ১৪.৯ শতাংশ বনাঞ্চল৷ ভারতের শহরগুলির পুর অঞ্চলগূলির মধ্যে এই বনভূমির শতকরা পরিমান সর্বাধিক৷ আদিয়ার নদী রাজা আন্নামালাইপুরম থেকে ও বাকিংহাম খাল তারামণি ও কোট্টুরপুরমকে ভৌগোলিকভাবে আদিয়ার থেকে পৃথক করেছে৷ আদিয়ার সংরক্ষিত বনাঞ্চলে রয়েছে প্রায় এক শত প্রজাতি পাখি, যদি নগরায়নের ফলে তার আজ অধিকাংশই বিপন্ন৷ এই ভগ্নপ্রাপ্ত নাগরিক বাস্তুতন্ত্র পুনরুদ্ধারে ২০১১ খ্রিস্টাব্দের জানুয়ারি মাসে তামিলনাড়ু রাজ্য সরকার তোলকাব্য উদ্যান বা আদিয়ার প্রকৃতি উদ্যান উদ্বোধন করেন। আদিয়ারে রয়েছে আদিয়ার ক্যান্সার প্রতিষ্ঠান এবং বিশ্বের অন্যতম বৃৃহত্তম চর্ম গবেষণা কেন্দ্র কেন্দ্রীয় চর্ম গবেষণা প্রতিষ্ঠান৷ "Property values in an unequal city"। The Hindu। ২০০৭-০৬-০২। ২০০৭-০৬-০৪ তারিখে মূল থেকে আর্কাইভ করা। সংগ্রহের তারিখ ২০০৯-০৯-২৩।  Julie Mariappan; Devparna Acharya (২২ এপ্রিল ২০১০)। "Rebirth of Adyar creek"। The Times of India। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২১।  অজানা প্যারামিটার |name-list-style= উপেক্ষা করা হয়েছে (সাহায্য) Lopez, Aloysius Xavier (৩১ আগস্ট ২০১৮)। "A Rs. 228-cr. project to take city's green cover to 20%"। The Hindu। Chennai: Kasturi & Sons। পৃষ্ঠা 4। সংগ্রহের তারিখ ২ সেপ্টেম্বর ২০১৮।  "How urbanisation watered down the natural wealth"। The Hindu। ২০০৭-০৫-২৯। ২০০৭-১২-১৩ তারিখে মূল থেকে আর্কাইভ করা। সংগ্রহের তারিখ ২০০৯-০৯-২৩।  "Death of an estuary"। The Hindu। ২০০৩-০১-১২। ২০১১-০২-১৪ তারিখে মূল থেকে আর্কাইভ করা। সংগ্রহের তারিখ ২০০৯-০৯-২৩।  "Eco-park may cover all of Adyar Creek"। The Hindu। ২০০৭-০৩-৩১। ২০০৭-১২-০৯ তারিখে মূল থেকে আর্কাইভ করা। সংগ্রহের তারিখ ২০০৯-০৯-২৩।
দাদায়া

দাদায়া ২০১৬ সালের একটি নেপালি ভাষার নাট্যধর্মী স্বল্পদৈর্ঘ্য চলচ্চিত্র। চলচ্চিত্রটি পরিচালনা করেছেন পূজা গুরুং এবং বিভুসান বাসনেট। আই কোর ফিল্মসের ব্যানারে চলচ্চিত্রটি ১ সেপ্টেম্বর ২০১৬ সালে নেপালে মুক্তি পেয়েছে। এতে প্রধান চরিত্রে অভিনয় করেছেন দেবী দামাই ও পরিমল দামাই। নেপালের একটি ছোট গ্রামে দুই বৃদ্ধ দম্পতি আতিমালি এবং দেবী গ্রামের একমাত্র জীবিত ব্যক্তি। তাদের স্মৃতি রক্ষার জন্য কোন বিজ্ঞপ্তি ছাড়াই তাদের প্রতিবেশীরা চলে যাওয়ার পর তাদেরও গ্রাম ছেড়ে চলে যেতে হয়। দেবী দামাই পরিমল দামাই চলচ্চিত্রটি ইন্টারনেট মুভি ডেটাবেজে ২১ জন পর্যালোচকের পর্যালোচনার উপর ভিত্তি করে ১০ এর মধ্যে ৮.১ তারকা রেটিং পেয়েছে। সানড্যান্স চলচ্চিত্র উৎসব ২০১৭ বিশেষ জুরি পুরস্কার - চিন্তন রাজভান্ডারী (জিতেছে) শর্ট ফিল্ম গ্র্যান্ড জুরি পুরস্কার - বিভূষণ বাসনেট এবং পূজা গুরুং (মনোনীত) স্বল্পদৈর্ঘ্য চলচ্চিত্রের চিত্রনাট্য (জিতেছে) কিমফ ২০১৬ কথাসাহিত্য বিভাগ (জিতেছে) "Dadyaa: The Woodpeckers of Rotha - Festival Scope: Festivals on Demand for Film Professionals World Wide"। pro.festivalscope.com (ইংরেজি ভাষায়)। সংগ্রহের তারিখ ২০১৮-১১-১২।  "KVIFF | Dadyaa: The Woodpeckers of Rotha"। www.kviff.com। সংগ্রহের তারিখ ২০১৮-১১-১২।  "The International Examiner – Nepali Chalchitra 2017: Tasveer to showcase 11 films from Nepal"। www.iexaminer.org (ইংরেজি ভাষায়)। ২০১৭-০৯-২৮ তারিখে মূল থেকে আর্কাইভ করা। সংগ্রহের তারিখ ২০১৮-১১-১২।  "PressReader.com - Connecting People Through News"। www.pressreader.com। সংগ্রহের তারিখ ২০১৮-১১-১২।  "Dadyaa (2016) - IMDb" (ইংরেজি ভাষায়)।  "Shorts Awards Announced at 2017 Sundance Film Festival"। www.sundance.org। সংগ্রহের তারিখ ২০১৮-১১-১২।  "Nepali short film wins at Sundance" (ইংরেজি ভাষায়)। ২০১৮-১১-১২ তারিখে মূল থেকে আর্কাইভ করা। সংগ্রহের তারিখ ২০১৮-১১-১২।  Pulver, Andrew (২০১৭-০১-৩০)। "Sundance 2017: revenge comedy snatches surprise victory"। the Guardian (ইংরেজি ভাষায়)। সংগ্রহের তারিখ ২০১৮-১১-১২।  KIMFF। "Kimff-2016" (ইংরেজি ভাষায়)। ২০১৮-১১-১২ তারিখে মূল থেকে আর্কাইভ করা। সংগ্রহের তারিখ ২০১৮-১১-১২।  ইন্টারনেট মুভি ডেটাবেজে দাদায়া (ইংরেজি)
জিব্রাল্টার জাতীয় ফুটবল দল

জিব্রাল্টার জাতীয় ফুটবল দল (ইংরেজি: Gibraltar national football team) হচ্ছে আন্তর্জাতিক ফুটবলে জিব্রাল্টারের প্রতিনিধিত্বকারী পুরুষদের জাতীয় দল, যার সকল কার্যক্রম জিব্রাল্টারের ফুটবলের সর্বোচ্চ নিয়ন্ত্রক সংস্থা জিব্রাল্টার ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ২০১৬ সাল হতে ফুটবলের সর্বোচ্চ সংস্থা ফিফার এবং ২০১৩ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ২০১৩ সালের ১৯শে নভেম্বর তারিখে, জিব্রাল্টার প্রথমবারের মতো আন্তর্জাতিক খেলায় অংশগ্রহণ করেছে; পর্তুগালের ফারুতে অনুষ্ঠিত জিব্রাল্টার এবং স্লোভাকিয়ার মধ্যকার উক্ত ম্যাচটি ০–০ গোলে ড্র হয়েছে। ৫,০০০ ধারণক্ষমতাবিশিষ্ট জিব্রাল্টার ভিক্টোরিয়া স্টেডিয়ামে লস লানিস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জিব্রাল্টারের ভিক্টোরিয়া স্টেডিয়ামে অবস্থিত। বর্তমানে এই দলের ম্যানেজারের দায়িত্ব পালন করছেন হুলিও সেসার রিবাস এবং অধিনায়কের দায়িত্ব পালন করছেন লিঙ্কন রেড ইম্পসের রক্ষণভাগের খেলোয়াড় রয় চিপোলিনা। জিব্রাল্টার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও জিব্রাল্টার এপর্যন্ত একবারও অংশগ্রহণ করতে সক্ষম হয়নি। লিয়াম ওয়াকার, রয় চিপোলিনা, জোসেফ চিপোলিনা, লি কাস্কিয়ারো এবং জ্যাক গোসলিংয়ের মতো খেলোয়াড়গণ জিব্রাল্টারের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৮ সালের অক্টোবর মাসে প্রকাশিত র‌্যাঙ্কিংয়ে জিব্রাল্টার তাদের ইতিহাসে সর্বোচ্চ অবস্থান (১৯০তম) অর্জন করে এবং ২০১৭ সালের এপ্রিল মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জিব্রাল্টারের সর্বোচ্চ অবস্থান হচ্ছে ১৭৪তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (ইংরেজি) ফিফা-এ জিব্রাল্টার জাতীয় ফুটবল দল ওয়েব্যাক মেশিনে আর্কাইভকৃত ১২ ডিসেম্বর ২০১৮ তারিখে (ইংরেজি) উয়েফা-এ জিব্রাল্টার জাতীয় ফুটবল দল (ইংরেজি)
বার্বাডোস জাতীয় ফুটবল দল

বার্বাডোস জাতীয় ফুটবল দল (ইংরেজি: Barbados national football team) হচ্ছে আন্তর্জাতিক ফুটবলে বার্বাডোসের প্রতিনিধিত্বকারী পুরুষদের জাতীয় দল, যার সকল কার্যক্রম বার্বাডোসের ফুটবলের সর্বোচ্চ নিয়ন্ত্রক সংস্থা বার্বাডোস ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৬৭ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২৯ সালের ২০শে এপ্রিল তারিখে, বার্বাডোস প্রথমবারের মতো আন্তর্জাতিক খেলায় অংশগ্রহণ করেছে; বার্বাডোসে অনুষ্ঠিত উক্ত ম্যাচে বার্বাডোস ত্রিনিদাদ ও টোবাগোকে ৩–০ গোলের ব্যবধানে পরাজিত করেছে। ১৫,০০০ ধারণক্ষমতাবিশিষ্ট বার্বাডোস জাতীয় স্টেডিয়ামে বাজান ট্রাইডেন্টস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বার্বাডোসের রাজধানী ব্রিজটাউনে অবস্থিত। বর্তমানে এই দলের ম্যানেজারের দায়িত্ব পালন করছেন রাসেল লাতাপি এবং অধিনায়কের দায়িত্ব পালন করছেন কেমি সিটির মধ্যমাঠের খেলোয়াড় রাশাদ জুলস। বার্বাডোস এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও বার্বাডোস এপর্যন্ত একবারও অংশগ্রহণ করতে সক্ষম হয়নি। নরম্যান ফোর্ড, জন প্যারিস, মারিও হার্তে, জেফ উইলিয়ামস এবং লেওয়েলিন রাইলির মতো খেলোয়াড়গণ বার্বাডোসের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০৯ সালের অক্টোবর মাসে প্রকাশিত র‌্যাঙ্কিংয়ে বার্বাডোস তাদের ইতিহাসে সর্বোচ্চ অবস্থান (৯২তম) অর্জন করে এবং ২০১৭ সালের জুলাই মাসে প্রকাশিত র‌্যাঙ্কিংয়ে তারা ১৮১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বার্বাডোসের সর্বোচ্চ অবস্থান হচ্ছে ১০৬তম (যা তারা ২০০০ সালে অর্জন করেছিল) এবং সর্বনিম্ন অবস্থান হচ্ছে ১৮১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "Barbados - Association Information"। FIFA.com। Fédération Internationale de Football Association। ৬ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৮।  "Llewellyn Riley"। www.soccer-db.info। সংগ্রহের তারিখ ২০ আগস্ট ২০১৮।  "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) March 2, 1967: the additions of federations from Bermuda and Barbados as full members of CONCACAF. "This Week in CONCACAF History: March 1–5"। CONCACAF.com (2011)। ৯ মার্চ ২০১১ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৬।  "5000 dólares de multa y un año de suspensión a Costa Rica acordó el congreso de CONCACAF"। La Nación (Google News Archive)। ৪ মার্চ ১৯৬৭।  "Barbados sanctioned for fielding ineligible player"। FIFA। ২৯ জুন ২০১৫। ২৩ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ মার্চ ২০২১।  দাপ্তরিক ওয়েবসাইট (ইংরেজি) ফিফা-এ বার্বাডোস জাতীয় ফুটবল দল ওয়েব্যাক মেশিনে আর্কাইভকৃত ৯ জুলাই ২০১৮ তারিখে (ইংরেজি) কনকাকাফ-এ বার্বাডোস জাতীয় ফুটবল দল ওয়েব্যাক মেশিনে আর্কাইভকৃত ২৮ জানুয়ারি ২০২১ তারিখে (ইংরেজি)
ড. জেকিল অ্যান্ড মিস্টার হাইড (২০০২-এর চলচ্চিত্র)

ড. জেকিল অ্যান্ড মিস্টার হাইড হলো মরিস ফিলিপস পরিচালিত এবং জন হান্নাহ্ অভিনীত রবার্ট লুই স্টিভেনসনের স্ট্রেঞ্জ কেস অব ডক্টর জেকিল অ্যান্ড মিস্টার হাইড উপন্যাস অবলম্বনে নির্মিত একটি ব্রিটিশ চলচ্চিত্র। চলচ্চিত্রটি ভিক্টোরীয় যুগের ইংল্যান্ডের পটভূমিতে নির্মাণ করা হয়েছে। এটি ২০০২ সালে চিত্রায়িত হয়েছিল এবং ঐ বছরই ব্রিটেনে প্রকাশ হয়েছিল। চলচ্চিত্রে ড. হেনরি জেকিল নিজের উপর সিরাম নিয়ে পরীক্ষা করেছেন। ফলস্বরূপ তিনি নিজেকে একজন দুষ্ট চরিত্রে রূপান্তরিত করেন যে নিজেকে এডওয়ার্ড হাইড বলে পরিচয় দেয়। জেকিলের অজান্তেই তার মাঝে ডিসোসিয়েটিভ আইডেন্টিটি ডিসঅর্ডার নামক একাধিক ব্যক্তিত্বের ব্যাধি বিকাশ হয়। এক সময় সে কিছু মহিলাকে হত্যা করে। এতে তার জেকিল চরিত্র সচেতন হয় নিজেকে পুলিশে সোপর্দ করতে চান। কিন্তু তার হাইড চরিত্র এতে হস্তক্ষেপ করে এবং নিজেকে বুঝায় যে, জেকিলকে ফাঁসিতে ঝুলিয়ে দেওয়া হলে হাইডও মারা যাবে। জেকিল তখন আত্মহত্যা করে। ছবিটি জন হান্নাহ্ তাঁর ক্লারকেনওয়েল ফিল্মস নামক সংস্থার জন্য প্রযোজনা করেছিলেন। এটি ২০০২ সালে লিথুয়ানিয়ায় চিত্রায়িত হয়েছিল এবং একাধিক স্কটিশ অভিনেতা ছবিটিতে অভিনয় করেছিলেন। মূলত টেলিভিশনের জন্য নির্মিত হলেও, চলচ্চিত্রটির ডিভিডি সংস্করণ ২০০৪ সালে বাজারে আসে। হেনরি জেকিল এবং এডওয়ার্ড হাইডের চরিত্রে জন হান্না স্যার ড্যানভার্স কেয়ারিউ হিসাবে ডেভিড ওয়ার্নার জন আটারসনের চরিত্রে জেরার্ড হোরান মাবেল মার্সার চরিত্রে কেলি শর্লি নেড চ্যান্ডলারের চরিত্রে জ্যাক ব্লুমেনা পুলের ভূমিকায় ব্রায়ান পেটিফার মিসেস রবি চরিত্রে জেনেট হেনফ্রে ফ্লোরি ব্র্যাডলে চরিত্রে এলি হ্যাডিংটন মেল মার্টিন রাহেল কেরিউ চরিত্রে ফাদার পিটারের চরিত্রে জন রোগান সারা কেরিউর চরিত্রে এলোডি কেন্ডল আর্থার ল্যানিয়ন চরিত্রে ইফান মেরেডিথ মাবেলের মা হিসাবে টিলি ভসবার্গ জনসনের ভূমিকায় জেমস স্যাকসন ড. ব্রাউন হিসাবে ক্রিস্টোফার গুড বয় উইথ নোট হিসাবে মারিয়াস জাম্পলস্কিস ব্রাউজড মহিলা হিসাবে লিনা বুদজেইকাইট JEKYLL AND HYDE clerkenwellfilms.com এ ২০০২ সালের ২০ জুন মুক্তি পায় Richard Pine, Minor Mythologies as Popular Literature: A Student's Guide to Texts and Films (Cambridge Scholars Publishing, 2018), p. 329 Jonathan Rigby, English Gothic: A Century of Horror Cinema (2004), p. 309 ইন্টারনেট মুভি ডেটাবেজে ড. জেকিল অ্যান্ড মিস্টার হাইড (ইংরেজি) ইউটিউবে ড. জেকিল অ্যান্ড মিস্টার হাইড
প্রেরিত ফিলিপ

প্রেরিত ফিলিপ (গ্রিক: Φίλιππος; হিব্রু ভাষায়: פיליפוס‎; আরবি: فيلبس; আরামীয়: ܦܝܠܝܦܘܣ; কিবতীয়: ⲫⲓⲗⲓⲡⲡⲟⲥ) ছিলেন নূতন নিয়ম অনুসারে যীশুর বারো প্রেরিতের একজন। পরবর্তী খ্রীষ্টীয় ঐতিহ্যমতে ফিলিপ হলেন সেই প্রেরিত যিনি গ্রীস, সুরিয়া ও ফরুগিয়া অঞ্চলে প্রচারকার্য করেছিলেন।Jn 1:43 রোমীয় আচারে ফিলিপের উৎসব আল্‌ফেয়ের পুত্র যাকোবের সাথে ঐতিহ্যগতভাবে ১ মে তারিখে, রোমে তাদের প্রতি নিবেদিত দ্বাদশ প্রেরিতের মণ্ডলীর উৎসর্গ বার্ষিকীতে, পালিত হয়। পূর্ব অর্থডক্স মণ্ডলী ১৪ নভেম্বরে ফিলিপের উৎসব পালন করে। ১৯৪৫ সালে নাগ হাম্মাদি গ্রন্থাগারে আবিষ্কৃত গুপ্ত অধ্যাত্মরহস্যময় পুঁথির শিরোনামের শেষের সারিতে ফিলিপের নাম পাওয়া যায়। "Butler, Alban. "St. Philip, Apostle", The Lives or the Fathers, Martyrs and Other Principal Saints, Vol. V, D. & J. Sadlier, & Company, 1864"। ২২ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৪ মার্চ ২০২১।  "CATHOLIC ENCYCLOPEDIA: St. Philip the Apostle"।  Martha Lee Turner, The Gospel According to Philip: The Sources and Coherence of an Early Christian Collection, page 9 (E. J. Brill, 1996). আইএসবিএন ৯০-০৪-১০৪৪৩-৭
সুলতানপুর (দ্ব্যর্থতা নিরসন)

সুলতানপুর দিয়ে নিম্নলিখিত স্থানগুলো নির্দেশিত হতে পারে: সুলতানপুর ইউনিয়ন সুলতানপুর ইউনিয়ন, জকিগঞ্জ, সিলেট সুলতানপুর ইউনিয়ন, দেবিদ্বার, কুমিল্লা সুলতানপুর ইউনিয়ন, সদর, ব্রাহ্মণবাড়িয়া সুলতানপুর ইউনিয়ন, রাউজান, চট্টগ্রাম (বিলুপ্ত) সুলতানপুর ইউনিয়ন, সদর, রাজবাড়ী সুলতানপুর স্কুল রেলওয়ে স্টেশন, দিনাজপুর সুলতানপুর, রাজকোট, গুজরাত সুলতানপুর, হরিয়ানা সুলতানপুর, কর্ণাটক সুলতানপুর, মধ্যপ্রদেশ সুলতানপুর লোধি, পাঞ্জাব সুলতানপুর (গ্রামীণ), কাপুরথলা, পাঞ্জাব সুলতানপুর, উত্তর প্রদেশ সুলতানপুর জেলা, উত্তর প্রদেশ সুলতানপুর বিধানসভা কেন্দ্র, উত্তর প্রদেশ সুলতানপুর লোকসভা কেন্দ্র, উত্তর প্রদেশ সুলতানপুর, উত্তরাখণ্ড সুলতানপুর জাতীয় উদ্যান, হরিয়ানা ওয়ারঙ্গল, ১৩২৩ সাল থেকে সুলতানপুর নামে পরিচিত ছিল সুলতানপুর মেট্রো স্টেশন, দিল্লি সুলতানপুর পঞ্চায়েত, বিহার সুলতানপুর, করিমনগর জেলা, তেলেঙ্গানা সুলতানপুর জংশন রেলওয়ে স্টেশন, উত্তর প্রদেশ সুলতানপুর, ঝিলাম, পাঞ্জাব সুলতানপুর, অ্যাবোটাবাদ, খাইবার-পাখতুনখাওয়া বারাণসী–সুলতানপুর–লখনউ রেলপথ সুলতান পুর, দিল্লি সুলতান পুর মাজরা, দিল্লি এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ক্লাসিক (২০১৬-এর চলচ্চিত্র)

ক্লাসিক হলো ২০১৬ সালের একটি নেপালি ভাষার প্রণয়ধর্মী চলচ্চিত্র। চলচ্চিত্রটি পরিচালনা করেছেন দীনেশ রাউত এবং প্রযোজনা করেছেন সুবাশ গিরি। এতে আরিয়ান সিগডেল এবং নম্রতা শ্রেষ্ঠা প্রধান চরিত্রে অভিনয় করেছেন। চলচ্চিত্রটি সুবাশ এন্টারটেইনমেন্ট এবং আরিয়ান সিগডেল এন্টারটেইনমেন্টের সহযোগিতায় নির্মিত হয়েছে। এখানে দৃষ্টি প্রতিবন্ধী লিডসের প্রেমের গল্প চিত্রায়ন করা হয়েছে। সামায় চরিত্রে আরিয়ান সিগডেল ড্রিস্টি চরিত্রে নম্রতা শ্রেষ্ঠা রোমি ঝিমিরে সুশীল কাফল শিশির রানা প্রিয়াঙ্কা কার্কী অমিতেশ শাহ দয়াহাং রায় বিশ্ব বাসনেট সুনীল রাওয়াল সামুনা কেসি সুশীল কাফল ক্লাসিক চলচ্চিত্রে প্রধান দুই অন্ধ চরিত্র আরিয়ান সিগডেল (সাম্য) এবং নম্রতা শ্রেস্তা্য (ড্রিস্তি) মধ্যে একটি সঙ্গীত প্রেম কাহিনী দেখানো হয়েছে। ক্লাসিক এমন একটি সঙ্গীত যাত্রার মাধ্যমে নিয়ে যায় যারা তাদের জীবনে ভালোবাসা, টুইস্ট এবং অস্থিরতা, সাফল্য এবং ব্যর্থতা‌র মধ্যে দিয়ে যায়। অন্ধ আশ্রমের একজন উচ্চাকাঙ্ক্ষী নারী গায়িকা দ্রিস্তি একজন ব্যান্ড শিল্পী সাম্যের সাথে দেখা করেন, দৃষ্টিশক্তি হারানোর পর তিনি আশ্রমের অংশ হয়ে উঠেন। তার প্রতিভাকে বিশ্বাস করে, সাম্য তাকে একটি সহায়ক কাজ দেয় এবং তার কর্মজীবন শুরু করে। চলচ্চিত্রটি ইন্টারনেট মুভি ডেটাবেজে ৮ জন পর্যালোচকের পর্যালোচনার উপর ভিত্তি করে ১০ এর মধ্যে ৬.১ তারকা রেটিং পেয়েছে। ৯৪% শতাংশ গুগল অনুসন্ধান ব্যবহারকারীরা চলচ্চিত্রটিকে পজিটিভ অনুমোদন রেটিং দিয়েছেন। "Classic New Nepali Movie 2015"। nepalimovieworld.com।  "प्रेममा आर्यन र नम्रता, 'बाहिरियो 'क्लासिक' फस्टलुक"। onlinekhabar.com।  "यस्तो छ आर्यन नम्रता अभिनित क्लासिक"। onlinekhabar.com।  "यस्तो देखियो 'क्लासिक'को फस्ट लुकमा आर्यन-नम्रताको जोडी"। kala.setopati.com। ৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৪ মার্চ ২০২১।  "CLASSIC New Nepali Movie 2016 starring Aaryan Sigdel / Namrata Shrestha Official Trailer Released"। gulmiresunga.com।  "CLASSIC(2016)"। reelnepal.com। ১৬ মে ২০১৭ তারিখে মূল থেকে আর্কাইভ করা। সংগ্রহের তারিখ ৪ মার্চ ২০২১।  "Classic (2016) - IMDb" (ইংরেজি ভাষায়)।  "Classic (2016 film) - Google Search"। www.google.com। সংগ্রহের তারিখ ২০২১-০৩-০৫।  "आर्यन र नम्रता फेरि उत्कृष्ट, 'क्लासिक' बर्षकै उत्कृष्ट चलचित्र(फोटाे फिचरसहित)"। onlinekhabar.com।  ইন্টারনেট মুভি ডেটাবেজে ক্লাসিক (ইংরেজি)
এমু যুদ্ধ

এমু যুদ্ধ (ইংরেজি: Emu War), যা এমু মহাযুদ্ধ হিসেবেও পরিচিত, হলো পশ্চিম অস্ট্রেলিয়ায় কাম্পিয়ান জেলায় কথিত অসংখ্যক এমুদের বন্যভাবে ছুটাছুটিতে জনগণের উদ্বিগ্ন তুলে ধরার জন্য অস্ট্রেলিয়ায় ১৯৩২-এর শেষসময়ে সমর্পণ করা একটি বন্যজীবন উপদ্রব ব্যবস্থাপনার সামরিক অভিযান। লুইস বন্দুকধারী নিয়োগকৃত সেনাবাহিনীর অস্ট্রেলিয়ার স্থানীয় একটি বৃহৎকার উড্ডয়ন ক্ষমতাহীন পাখি, এমুদের জনসংখ্যা দমন করার অসফল প্রচেষ্টার থেকে মিডিয়া ঘটনাটিকে উল্লেখ করতে "এমু যুদ্ধ" নামটি ব্যবহার করে। যদিও এই পাখিদের বহুসংখ্যকদেরই মারা হয়, এমুদের জনসংখ্যা স্থায়ী থাকে এবং তারা ফসলের ধ্বংস করতে থাকে। শাটাল্সওর্থ, ডোরোথি এডওয়ার্ডসDorothy Edwards (১৯৬৭)। The Wildlife of Australia and New Zealand। মিশিগান সাংবাদিকতা বিশ্ববিদ্যালয়। পৃষ্ঠা ৬৯।  How we lost the "Emu War" ওয়েব্যাক মেশিনে আর্কাইভকৃত ৮ নভেম্বর ২০২০ তারিখে Plants & Animals: Emu "Attack on Emus"। দ্য আর্গাস। ১২ নভেম্বর ১৯৩২।